ΚΑΝΟΝΙΣΜΟΣ (ΕΟΚ) αριθ. 3381/90 ΤΟΥ ΣΥΜΒΟΥΛΙΟΥ της 20ής Νοεμβρίου 1990 για την τροποποίηση του κανονισμού (ΕΟΚ) αριθ. 3035/80 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 17 παράγραφος 3, καθώς και τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 2787/90 (4), και ιδίως το άρθρο 19 παράγραφος 6,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 3035/80 (5), όπως τροποποιήθηκε τελευταία από τον κανονισμό (ΕΟΚ) αριθ. 3209/88 (6), καθόρισε τους κανόνες για τον υπολογισμό των επιστροφών για το πλήρες γάλα που υπεισήλθε σε διάφορες μορφές κατά την παρασκευή των εμπορευμάτων 7 ότι η τεχνολογική πρόοδος και οι δυνατότητες χρησιμοποίησης αυτών των κανόνων καθιστούν απαραίτητες ορισμένες τροποποιήσεις για να εξασφαλιστεί η χορήγηση των κατάλληλων επιστροφών 7 ότι είναι σκόπιμο να διευκρινιστούν καλύτερα τα βασικά προϊόντα «όρυζα λευκασμένη» και «σιρόπια τεύτλων ή σακχαροκαλάμου» που αναφέρονται στο παράρτημα Α του κανονισμού (ΕΟΚ) αριθ. 3035/80, το δε καθεστώς των επιστροφών για τον άρτο τύπου φρυγανιάς υπό την ονομασία «Knδckebrot» να καταστεί σύμφωνο προς το καθεστώς που ίσχυε πριν την 1η Ιανουαρίου 1988,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3035/80 τροποποιείται ως εξής:

1. Στο άρθρο 1 παράγραφος 2:

- στοιχείο δ) δεύτερη περίπτωση, μετά από τις λέξεις «περιεκτικότητας κατά βάρος σε λιπαρές ουσίες γάλακτος ίσης ή ανώτερης του 1,5 %, προστίθενται τα εξής: «και κατώτερης του 40 %»,

- στοιχείο ε) μετά την πρώτη περίπτωση, παρεμβάλλεται η ακόλουθη περίπτωση:

«- το γάλα και η κρέμα γάλακτος και τα προϊόντα που υπάγονται στις διακρίσεις ΣΟ 0403 10 19 και 0403 90 19 της συνδυασμένης ονοματολογίας σε σκόνη, σε κόκκους ή υπό άλλες στερεές μορφές, χωρίς προσθήκη ζάχαρης ή άλλων γλυκαντικών ουσιών, περιεκτικότητας σε λιπαρές ουσίες γάλακτος ίσης ή ανώτερης του 40 % κατά βάρος,».

2. Στο παράρτημα Α:

- οι κωδικοί ΣΟ «1006 30 91» και «1006 30 99» αντικαθίστανται από τους κωδικούς «1006 30 61 έως 1006 30 98»,

- στον κωδικό ΣΟ «ex 1702 90 90», στη στήλη «Περιγραφή των βασικών προϊόντων, μετά τις λέξεις «σιρόπια τεύτλων ή σακχαροκαλάμου», παρεμβάλλονται τα εξής:

«εκτός από τα σιρόπια που παραλαμβάνονται με διάλυση λευκής ή ακατέργαστης ζάχαρης σε στερεά μορφή,».

3. Στο παράρτημα Β, στον κωδικό ΣΟ 1905 10 00, το κείμενο στις στήλες 2 έως 7 τροποποιείται ως εξής: >ΘΕΣΗ ΠΗΝΑΚΑ>

4. Στο παράρτημα Δ, στις στήλες 3, 4 και 5, το κείμενο των σημείων 3 των κωδικών ΣΟ «1704 90 30 έως 90», «1806 20» και «ex 1901» καταργείται και αντικαθίσταται ως εξής: >ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την 1η Δεκεμβρίου 1990.

Εντούτοις, οι διατάξεις του άρθρου 1, σημεία 1) και 4) δεν εφαρμόζονται στις εξαγωγές, για τις οποίες ένα πιστοποιητικό καθορισμού εκ των προτέρων του ύψους της επιστροφής για το γάλα σε σκόνη που ανταποκρίνεται στον ορισμό του προϊόντος οδηγού της ομάδας 3) (PG 3) που περιλαμβάνεται στο παράρτημα Ι του κανονισμού (ΕΟΚ) αριθ. 2915/79 του Συμβουλίου της 18ης Δεκεμβρίου 1979, για τον καθορισμό των ομάδων προϊόντων και των ειδικών διατάξεων για τον υπολογισμό των εισφορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3884/89 (2), χορηγείται πριν την ημερομηνία έναρξης ισχύος του παρόντος κανονισμού.

Κατόπιν αιτήσεως του ενδιαφερομένου, οι διατάξεις του άρθρου 1, σημείο 3) ισχύουν στις επιστροφές, για τις οποίες οι αιτήσεις έχουν κατατεθεί πριν την ημερομηνία έναρξης ισχύος του παρόντος κανονισμού για τις οποίες οι φάκελοι δεν έχουν ακόμη κλείσει κατά την έναρξη ισχύος του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Νοεμβρίου 1990. Για το Συμβούλιο Ο Πρόεδρος C. VIZZINI